Star Wars

**Ratovi zv(ij)ezda** ili **Zv(j)ezdani ratovi** (), američka franšiza epske svemirske opere kojoj središte čini filmski serijal Džordža Lukasa (). Serijal od devet filmova-epizoda otpočeo je 1977. filmom *[[Ratovi zvezda Epizoda IV: Nova nada|Zvezdani ratovi — epizoda IV: Nova nada]]* (izvorno pod nazivom *Zvezdani ratovi*) i od onda je postalo fenomen pop kulture, šireći se na još filmova, knjige, kompjuterske igre, televizijske serije i na mnoge druge oblasti. 2005. godine, magazin *Forbs* () je procenio sveukupan prihod od *Star Wars* brenda (tokom 28 godina) na preko 20 milijardi $, čime je postala nauspešnija filmska licenca u istoriji.

Priča *Zvezdanih ratova* je smeštena u daleki svemir, odnosno, kako piše na početku svakog filma:

:*Nekada davno, u [[Galaksija Ratova zvezda|dalekoj galaksiji]]...*
:*A long time ago, in a galaxy far, far away...</small>

Radnja je prepuna [[arhetipx|arhetipskih]] motiva kako iz [[naučna fantastika|naučne fantastike]], tako i iz [[mitologija|mitologijâ]]. Ona je sjajan primer sub-žanra naučne fantastike, [[svemirska opera|svemirske opere]].

== Opšti pregled ==
=== Likovi ===



:*'Glavni likovi**
[[C-3PO]]&nbsp;| [[R2-D2]]&nbsp;| [[Padme Amidala]] &nbsp;| [[Anakin Skajvoker]] &nbsp;| [[Džar Džar Binks]] &nbsp;| [[Kvaj-Gon Džin]] &nbsp;| [[Mejs Vindu]]&nbsp;| [[Joda]] &nbsp;| [[Lando Kalrisijan]]&nbsp;| [[Obi-Van Kenobi]]&nbsp;| [[Princeza Leja Organa|Leja Organa]]&nbsp;| [[Luk Skajvoker]]&nbsp;| [[Han Solo]]&nbsp;| [[Čubaka]]&nbsp;| [[Džaba Hat]]&nbsp;| [[Palpatin]]&nbsp;| [[Dart Mol]]&nbsp;| [[Grof Duku]] &nbsp;| [[Dart Vejder]]

:**Sporedniji likovi*'
[[Sporedni likovi Džedaja iz Ratova zvezda|Džedaji]] &nbsp;| [[Sporedni likovi Pobunjenika iz Ratova zvezda|Pobunjenici]] &nbsp;| [[Sporedni negativci u Ratovima zvezda|Negativci]] &nbsp;| [[Sporedni lovci na ucene iz Ratova zvezda|Lovci na ucene]] &nbsp;| [[Sporedni droidi iz Ratova zvezda|Droidi]] &nbsp;| [[Sporedni stanovnici Tatuina|Stanovnici Tatuina]] &nbsp;| [[Razni sporedni likovi iz Ratova zvezda|Razno]]

=== Mesto i vreme ===

Jedina naznaka vremena u *Zvezdanim ratovima* je početni tekst u svakom filmu: *Nekada davno, u dalekoj galaksiji...*. Ovo je aluzija na početak velikog broja [[bajka|bajki]]: *Nekada davno, u dalekoj zemlji...* ili slično, što može upućivati na interpretaciju filmova kao mit budućnosti, a ne na bukvalno shvatanje da se radnja odigrava negde u prošlosti. Takođe, može ukazivati i da filmovi pripadaju oblasti [[naučna fantazija|naučne fantazije]], a ne [[naučna fantastika|naučne fantastike]]. Sâm [[Džordž Lukas|Lukas]] je ostavio ovo otvorenim za interpretaciju. Iako nije jasno kada se radnja odigrava, celokupni raspon [[Fikcija Ratova zvezda|fikcije *Zvezdanih ratova*]] pokriva period od [[Datumi u Ratovima zvezda|25000 godina]], dok filmovi obuhvataju period od samo dve generacije (32. [[Datumi u Ratovima zvezda|PBJ]] – 4. [[Datumi u Ratovima zvezda|NBJ]]).

Svi likovi *Zvezdanih ratova* potiču iz iste [[Galaksija Ratova zvezda|galaksije]] (osim rase zvane *Južan Vong* () koja se pojavljuje u seriji priča *New Jedi Order*). Za razliku od tradicionalnih naučno-fantastičnih filmova koji su im prethodili, *Zvezdani ratovi* opisuje svet kao mračan i prljav, pre nego futurističan i doteran. U intervjuima, Lukas je govorio kako su mazali novu rekvizitu zemljom i prljavštinom da bi im dali izlizan izgled. Uticaj na njega je izvršio [[Serđo Leone]], koji je sličnu stvar radio u svojim [[vestern]] filmovima [[1960-te|60]]-tih godina. Ovo odvajanje od tradicije naučne fantastike je imalo veliki uticaj na nastanak [[sajberpank]] žanra koji se pojavio oko [[1984]]. godine.

=== Priča ===
:*Za detaljniji pregled radnje, videti članke o pojedinačnim filmovima*

Prva polovine priče *Zvezdanih ratova* se vrti oko [[Anakin Skajvoker|Anakina Skajvokera]], čoveka čija se borba između svetle i mračne strane reflektuje na sudbinu cele galaksije. Prva tri filma, poznata kao prethodna trilogija, prikazuje Anakina kao talentovanog mladog [[Džedaji|Džedaja]] (čuvari mira i predstavnici Svetle strane [[Sila (Ratovi zvezda)|Sile]]) i njegov pad ka Mračnoj strani Sile, pod vođstvom gospodara [[Sita]]. Anakin postaje [[Dart Vejder]]. [[Dart Sidijus]], njegov učitelj, veštim spletkama dovodi do pada [[Galaktička Republika|Galaktičke Republike]] i usponu nove [[Galaktička Imperija|Galaktičke Imperije]], koji označava početak građanskog rata.

Drugi deo serije, poznat i kao originalna trilogija (jer su ti filmovi prvo snimljeni), vrti se oko Anakinovog sina, [[Luk Skajvoker|Luka Skajvokera]], koji postaje pripadnik [[Pobunjenička Alijansa|Pobunjeničke Alijanse]] koja pokušava da uništi [[Galaktička Imperija|Galaktičku Imperiju]]. Luk se obučava i postaje poslednji Džedaj (i prvi nove generacije, prema književnim nastavcima filmova) i verovatno je jedini koji se može suprotstaviti Vejderu i njegovom učitelju i gospodaru, imperatoru [[Palpatin]]u.

== Filmovi ==

Seriju *Zvezdani ratovi* čine sledeći filmovi:
# *Zvezdani ratovi - epizoda I: Fantomska pretnja* ([[19. maj]] [[1999]].)
# *Zvezdani ratovi - epizoda II: Napad klonova* ([[16. maj]] [[2002]].)
# *Zvezdani ratovi - epizoda III: Osveta Sita* ([[19. maj]] [[2005]].) 
# [[:en:Rogue One|Zvezdani ratovi *- epizoda III-I: Odmetnik 1 (16. decembar 2016.)*]] 
# *Zvezdani ratovi - epizoda IV: Nova nada* ([[25. maj]] [[1977]].) (originalni naslov samo *Zvezdani ratovi*)
# *Zvezdani ratovi - epizoda V: Imperija uzvraća udarac* ([[21. maj]] [[1980]].)
# *Zvezdani ratovi - epizoda VI: Povratak Džedaja* ([[25. maj]] [[1983]].)
# [https://sr.wikipedia.org/sr-el/Star_Wars:_%D0%91%D1%83%D1%92%D0%B5%D1%9A%D0%B5_%D1%81%D0%B8%D0%BB%D0%B5 Zvezdani ratovi - epizoda VII: Buđenje sile (18. decembar 2015.)]
# [[Star Wars: The Last Jedi|Zvezdani ratovi - epizoda VIII: Poslednji Džedaji]] (15. decembar 2017.)
# Zvezdani ratovi - epizoda IX: Uspon Skywalkera (20. decembar 2019.)

=== Glumci i ekipa ===

:*Videti Glumci ''Zvezdanih ratova'' za opširniji spisak*

* [[Keni Bejker]] [*Kenny Baker*] ([[R2-D2]]) &nbsp;|
* [[Hejden Kristensen]] [*Hayden Christensen*] ([[Dart Vejder]]) &nbsp;|
* [[Entoni Danijels]] [*Anthony Daniels*] ([[C-3PO]]) &nbsp;|
* [[Kari Fišer]] [*Carrie Fisher*] ([[Princeza Leja Organa]]) &nbsp;|
* [[Harison Ford]] [*Harrison Ford*] ([[Han Solo]]) &nbsp;|
* [[Alek Ginis]] [*Alec Guinness*] (stari [[Obi-Van Kenobi]]) &nbsp;|
* [[Mark Hamil]] [*Mark Hamill*] ([[Luk Skajvoker]]) &nbsp;|
* [[Samjuel L. Džekson]] [*Samuel L. Jackson*] ([[Mejs Vindu]]) &nbsp;|
* [[Džejms Erl Džouns]] [*James Earl Jones*] (glas [[Dart Vejder]]a) &nbsp;|
* [[Džejk Lojd]] [*Jake Lloyd*] (mladi [[Anakin Skajvoker]]) &nbsp;|
* [[Ijan Makdermid]] [*Ian McDiarmid*] ([[Palpatin]]/[[Dart Sidijus]]) &nbsp;|
* [[Juan Makgregor]] [*Ewan McGregor*] (mladi [[Obi-Van Kenobi]]) &nbsp;|
* [[Lijam Nison]] [*Liam Neeson*] ([[Kvaj-Gon Džin]]) &nbsp;|
* [[Natali Portman]] [*Natalie Portman*] ([[Padme Amidala]]) &nbsp;|
* [[Bili Di Vilijams]] [*Billy Dee Williams*] ([[Lando Kalrisijan]]) &nbsp;|
* [[Frenk Oz]] [*Frank Oz*] (glas [[Joda|Jode]]) &nbsp;|

:*Videti Ekipa ''Zvezdanih ratova'' za opširniji spisak*

* [[Hauard Kazandžijan]] [*Howard Kazanjian*] ([[producent]]) &nbsp;|
* [[Irvin Keršner]] [*Irvin Kershner*] ([[reditelj]]) &nbsp;|
* [[Gari Kerc]] [*Gary Kurtz*] ([[producent]]) &nbsp;|
* [[Džordž Lukas]] [*George Lucas*] ([[autor]]/[[reditelj]]/[[scenarista]]) &nbsp;|
* [[Ričard Markvand]] [*Richard Marquand*] ([[reditelj]]) &nbsp;|
* [[Rik Makalum]] [*Rick McCallum*] ([[producent]]) &nbsp;|
* [[Džon Vilijams (kompozitor)|Džon Vilijams]] [*John Williams*] ([[kompozitor]])

=== Koncepcija ===

[[Džordž Lukas]] je *Zvezdane ratove* osmislio u ranim [[1970-te|1970]]-tim. Uradio je više prerada ideje, koje su obezbedile dosta materijala za kasnije filmove. Prvi film je izašao [[1977]]., a njegova novelizacija godinu dana kasnije. Šesti i poslednji film, [[Ratovi zvezda Epizoda III: Osveta Sita|Epizoda III]], je izašao [[19. maj]]a [[2005]].

Osnovna zamisao je bila da se snime tri trilogije (ukupno devet filmova), ali je od onda Lukas izjavio da nema nameru da dalje snima *Zvezdane ratove* posle Epizode III, delimično i stoga što ogroman broj knjiga, igara, stripova i televizijskih serija pokriva taj period priče. Odbačena treća trilogija (Epizode VII, VIII i IX) je trebalo da se bavi događajima nakon pada Galaktičke Imperije.

Sto se i dogodilo nakon sto je DisneyTM kupio Zvezdane Ratove (Star Wars)

=== Snimanje ===

Svi originalni filmovi su snimljeni, pored drugih lokacija, u Elstri studijima (*Elstree Studios*) u Hertfordširu u [[Velika Britanija|Engleskoj]]. Epizoda I je snimljena u Livsden filmskim studijima (*Leavesden Film Studios*), a ostala dva dela u [[Sidnej]]u, [[Australija]]. Scene na [[Tatuin]]u, pustinjskoj planeti iz Epizoda IV, VI, I, II i III, snimane su u [[Tunis]]u.

=== Sličnosti ===

Postoje određene sličnosti između prve trilogije i kasnije snimljene prethodne.
* U Epizodama I i IV, jedan od protagonista osigura pobedu u bici (Anakin uništi brod Trgovačke Federacije, Luk uništi prvu Zvezdu Smrti)
* U prvim delovima trilogija (Epizode I i IV) mentor glavnog protagoniste pogine (Kvaj-Gon Džin, Obi-Van Kenobi)
* U drugim delovima (Epizode II i V), protagonista izgubi desnu ruku (Anakin, Luk)
* Naslovi su paralelni: *Fantomska pretnja* i *Nova nada* se odnose na Anakina i Luka Skajvokera, respektivno; *Napad Klonova* i *Imperija uzvraća udarac* se odnosi na pojačani napad vojske protiv pobunjenika, dok se *Osveta Sita* i *Povratak Džedaja* odnose na pobedu navedenog Reda zasnovanog na [[Sila (Ratovi zvezda)|Sili]]. 
* U svim epizodama, osim Epizode II, kamera se spušta nakon što uvodni tekst nestane. U Epizodi II, kamera se diže.
* U Epizodama III i VI, Palpatin ohrabruje Anakina i Luka, respektivno, da dokrajče svoje protivnike - samo što Anakin posluša, a Luk ne.

=== Nove verzije ===

Lukas se ponovo bavio originalnom trilogijom. Epizode IV-VI su prerađene i ponovo puštene (i u bioskope i na video-kasetama) tokom [[1997]]. i ponovo na DVD-u [[septembar|septembra]] [[2004]]. Filmovi su detaljno prečišćeni od nesavršenosti tehnike, a Lukas je iskoristio priliku da uvede određene [[Spisak izmena u novim verzijama Ratova zvezda|izmene]]. U intervjuu [http://www.cnn.com/2004/SHOWBIZ/Movies/09/20/film.qa.george.lucas.ap/ AP]-u iz septembra [[2004]]., kao razlog ovome navodi:

:*Meni su specijalna izdanja filmovi koje sam hteo da napravim. Svako ko snima film, zna da on nije nikada gotov. Prekinut je ili istrgnut iz ruku i bačen na tržište, nikada završen... Većina umetnika, slikara, čak i kompozitora bi želeli da mogu da se vrate i prerade svoje delo. Imaju novi pogled na njega, više sredstava, bolju tehnologiju i mogu da isprave ili završe stvari koje nikada nisu uradili...*

:*Hteo sam da završim film na način na koji su i trebali da budu završeni. Na početku su me pitali, „Ne sviđa ti se?”, a ja bih rekao „Pa, film je samo 25 ili 30 procenata onoga što sam hteo da postignem”. ... Ako pročitate intervuje iz perioda od tih nekih osam-devet godina, videćete da su o tome kako sam razorčaran i nesrećan i kako je to tužno iskustvo. Znate, jako je loše kada uspete da obavite samo pola posla i onda ga nikada ne završite. Ovo je bila moja prilika da ga dovršim.*

Nova izdanja su izvor trvenja među fanovima, od kojih mnogi tvrde da dodaci i izmene kvare filmove. Bes fanova je povećala i nemogućnost nabavke originalnih filmova na DVD-ima. Ironično, Lukas je bio protivnik bojenja crno-belih filmova u svedočenju pred [[Kongres Sjedinjenih Američkih Država|Kongresom SAD]]-a. Fanovi vide ovaj stav kao hipokritičan, drugi smatraju da izmene kojima se Lukas protivi učinjene bez saglasnosti umetnika iz originalne produkcije, za razliku od izmena koje je on uradio u sopstvenim filmovima.

== Expanded Universe ==

:*Glavni članak: Expanded Universe (Zvezdani ratovi)*
Izraz *Expanded Universe* (EU) se odnosi na sve zvanično odobrene materijale koje se tiču *Zvezdanih ratova* van šest filmova, a u sebe ubraja knjige, stripove, igre i druge oblike medija. Dela iz EU su počela knjigom [[Alana Dina Fostera]] (*Alan Dean Foster*) *Splinter of the Mind's Eye* iz [[1978]]. Lukas je odlučio da se pretežno bavi filmovima, ali je zadržao vrhovnu kontrolu nad svime što se tiče *Zvezdanih ratova.* Stoga *Lucasfilm Licensing* mora da uloži veliki napor da očuva kontinuitet između filmova i delâ raznih autora. Povremeno, detalji iz EU bivaju inkorporirani u najviši izvor kanona *Zvezdanih ratova,* u filmove (npr. ime planete [[Korusant]] se prvi put pojavljuje u knjizi [[Timotija Zana]] *Heir to the Empire*). Neki puristi odbacuju sve iz EU, verujući da su samo događaji iz filmova deo 'pravog' sveta *Zvezdanih ratova.*

=== Ostali filmovi ===

Od premijere *Zvezdanih ratova* pojavilo se mnogo zvanično sankiconisanih parodija i EU filmova:
* *The Star Wars Holiday Special* ([[1978]].) je TV specijal, značajan po uvođenju lika lovca na ucene [[Boba Fet|Bobe Feta]]. Takođe, sporedni detalj je postao kultni simbol – *wookiee-ookiee* (vrsta hrane [[Vukiji|Vukija]]), koji je iznedrio i neke nove nazive kao što su "wookiee-cookie" (desert na temu *Zvezdanih ratova*) ili "wookiee-hooky" (bežanje iz škole da bi se gledao novi film u seriji *Zvezdani ratovi*).
* *The Ewok Adventure: Caravan of Courage* ([[1984]].) i *Ewoks: Battle for Endor* ([[1985]].) koji se bave porodicom koja je zalutala na šumoviti mesec [[Endor (Ratovi zvezda)|Endor]]. 
* *The Official Star Wars Fan Film Awards* je takmičenje koje sponzoriše *Lucasfilm* u kojem učestvuju kratki filmovi fanova koji se bave, odnose na ili ismevaju fenomen *Zvezdanih ratova.*
* Spark of Rebellion je televizijski film koji je otvorio animiranu seriju Rebels.

=== Radio i televizija ===

*Star Wars* je radio adaptacija iz [[1981]]. koju je napisao pisac naučne fantastike Brajan Dejli (*Brian Daley*). Kasnije su urađene adaptacije i druga dva filma originalne trilogije.

Četiri crtane serije su zasnovane na *Zvezdanim ratovima.* Prve dve, *Ewoks* i *Droids,* nastale su [[1985]]., dok je *Clone Wars* počela da se prikazuje [[2003]], a Rebels je počela da se prikazuje 2014. *Ewoks* se bavi avanturama [[Evoci|Evoka]] pre *Povratka Džedaja*. *Droids* prati C-3PO-a i R2-D2-a između Epizoda [[Ratovi zvezda Epizoda III: Osveta Sita|III]] i [[Ratovi zvezda Epizoda IV: Nova nada|IV]]. *Clone Wars* je smešten između *Napada klonova* i *Osvete Sita,* tokom borbi Džedaja protiv Konfederacije nezavisnih sistema u Ratovima Klonova. Rebels je smešten 14 godina posle *Osvete Sita*, a 5 godina pre *Episode IV – A New Hope, tokom stvaranja pokreta otpora i okupljanja preživelih Džedaja.*

== Glavne teme i uticaji ==

Film se zasniva na mnogim [[arhetip]]skim likovima i temama iz klasične književnosti.

=== Mitologija ===

Mnoge teme unutar *Zvezdanih ratova* reflektuju elemente grčke tragedije, kao što je nemogućnost kontrolisanja sudbine i značaj proročanstva. Sub-zaplet oko donekle incestuozne veze između Luka i Leje reflektuje priču o [[Edip]]u i kako se ne znajući venčao sopstvenom majkom. Lukov odnos sa ocem je takođe pod uticajem grčke tragedije.

*Zvezdani ratovi* pokazuju veliku sličnost sa azijskim *Wuxia* *Kung Fu* filmovima, kao i sa [[Rimska mitologija|rimskom mitologijom]] i japanskom *chambara*-om. U žanru *Wuxia* filmova, protagonisti uvek počinju svoj život sa jasnim stremljenjem potrebi da se osveti neko drag (stari učitelj, otac ili cela porodica), i prati se put od učenika do majstora Kung Fua, što glavni protagonista neizostavno postaje pre nego što izravna račune sa arhineprijateljem. Uticaj japanskog [[patos]]a je očigledan u tehnici borbe [[svetlosna sablja|svetlosnim sabljama]] koja je identična samurajskim borbama, čak do obaveznog klanjanja.

=== Filozofija i religija ===

U *Zvezdanim ratovima* se ističe samouništiva priroda besa i mržnje, sumirana u rečima [[Joda|Jode]]:
:*Strah je put ka mračnoj strani: strah vodi besu, bes vodi mržnji, mržnja vodi patnji.*
Takođe, insistira se na potiskivanju osećanja prema određenim osobama. Na primer, Joda kaže Luku da bi trebao da ostane na [[Degoba|Degobi]] da dovrši svoju obuku, a ne da spasava svoje prijatelje, jer će time „*uništiti sve zašta su se borili i patili.*”

Ovaj stav se poklapa sa učenjima [[Taoizam|taoizma]] i [[Budizam|budizma]], koji ističu racionalnu misao i meditaciju kao put ka prosvećenju, kao suprotnost *Mračnoj strani*, divlje strasti i emocija. Epizoda IV počinje očigledinim klišeom – Dart Vejder u crnom odelu, sa Lejom Organom u čisto beloj haljini, aludirajući na koncepte Dobra i Zla. Osim Anakina u Epizodama II i III i Luka Skajvokera u Epizodi VI, crna odeća se povezuje za mračnu Imperiju i Sit Cara. Svi oficiri Imperije nose uniforme slične nacističkim, dok su Pobunjenici u jednostavnijim, skoro asketskim odelima.

=== Politika ===

Smatra se da *Zvezdani ratovi* zastupaju meritokratiju (vlast isključivo po stručnosti) nad diktaturom, oblik vlasti [[Platon]]ove Republike koja teorijski trijumfuje na ostalim oblicima vlasti. Savet Džedaja kao čuvar mira savetuje Senat o svim stvarima koje se tiču Galaktičke Republike, slično filozofu-kralju u Platonovim Dijalozima. Republika je prikazana kao odgovarajući oblik demokratije, ali koji ima težnju da sklizne u korupciju, koja kasnije vodi u diktaturu.

U Epizodi III, kada je proglašena Imperija u Senatu, [[Padme Amidala|Amidala]] kaže: „*Ovako umire sloboda. Uz gromoglasan aplauz*”. Neki kritičari vide ovo kao referencu na pad [[Vajmarska republika|Vajmarske republike]].

=== Treći rajh ===

Teorija koju su postavili neki fanovi bavi se aluzijama na [[Treći rajh]]. Ističu se sličnosti između [[Palpatin]]a i [[Adolf Hitler|Adolfa Hitlera]]:
* Obojica počinju kao popularni političari koji dolaze na vlast nakon svrgavanja kancelara.
* Prvi postupci nakon stupanja na vlast su ograničavanje sloboda, uz tvrdnje da su te mere neophodne da bi se pronašle i eliminisale pretnje za koje tvrde da prete njihovim državama:
** Palpatin uvodi mere koje mu daju mogućnost da osnuje armiju koja će se boriti sa separatističkim pokretom. Ipak, separatisti nisu obavezno stvarni, jer sâm Palpatin je *tvorac* i *vođa* tog pokreta. Osniva ga da bi, kao [[Vrhovni kancelar|kancelar]], imao izgovor da ograniči slobodu građana.
** Hitler uvodi mere koje će, po njemu, iskoreniti i eliminisati komuniste u Nemačkoj. One daju mogućnost vlasti da prisluškuje telefone i čita poštu nemačkih građana. Kako je Hitler rekao, „*ako niste komunista, nemate šta da krijete i ničega da se plašite od ovih mera. Koristiće se samo da se nađu komunisti*”.
* Obojica koriste strah kao osnovno oružje.
* Obojica koriste obespravljene i pogažene da obave njihov prljavi posao:
** Palpatin podstiče mnoge galaktiče poslodavce da se pobune protiv Republike koja je donela ograničenja za njihove poslove. Obećava im da će, ako mu pomognu da uništi Republiku, vratiti pređašnju moć i bogatstvo.
** Hitler usađuje u ljude osećaj indignacije preko načina na koji je njihova zemlja bila tretirana nakon [[Prvi svetski rat|I svetskog rata]]: zemlja je bila u ruinama, inflacija među najgorim u istoriji, a drugi narodi nisu hteli da pomognu. Hitler obećava, da će uz narodnu pomoć, povratiti ponos Nemačke i njenu snagu.
* Vlade obojice su otvoreno rasističke i ksenofobične: 
** Galaktička imperija odbija da primi pripadnike ne-ljudskih rasa u svoje redove (osim ako se ne pokažu superiornim u mnogim aspektima). Nijedan ne-ljudski oficir se ne vidi u filmovima.
** Jedna od misija nacističke partije je istrebljenje svih *inferiornih* elemenata u društvu (Jevreji, homoseksualci, hendikepirani, Romi i mnoge druge grupe)
* Obojica se upuštaju u istrebljenje jedne određene grupe:
** Palpatin uništava sve Džedaje, osim nekoliko koji prežive. Kasnije, implicitno odobrava uništenje planete Alderan i njene cele populacije.
** Hitler je odgovoran za masakri preko 11 miliona civila, pretežno Jevreja, Slovena i Roma.

=== Tehnologija ===

Još jedan arhetipski konflikt u filmovima je sukob između tehnologije i prirode. Tokom filmova, slabo naoružani narodi koji žive u skladu sa prirodom ([[Evoksi]] i [[Gungani]]) pobeđuju visoko-mehanizovane neprijatelje. Očigledna je razlika i u trupama Pobunjenika i Imperije. Pobunjenici nose uniforme u bojama okoline (zelene, mrke i bele), dok Imperijalna vojska nosti sintetičke bele oklope. Napadači u *TIE fighter*-ima Imperije su prikazani kao apersonalizovano jato, dok su piloti *X-wing*-a prikazani kao pojedinačne ličnosti. Generalna ideja je da je tehnologija u suprotnosti sa humanošću. [http://hem.bredband.net/wookiee/development/ Ovaj sajt]  se bavi tim temama i mnogim drugim u analizi *Zvezdanih ratova''.

## Vanjske veze

*